Publication: Magyar Közlöny
Issue: MK-2001-33 (Year: 2001, Number: 33)
Era: 1990-2004
Section: 24/1993. (XII. 23.) rendelete (a továbbiakban: Ör.) 4. §
Paragraph Index: 118

f) a bérlővel a lakásban jogszerűen együtt lakó más személy a bérlőt eltartja.” III. Az indítvány az alábbiak szerint megalapozott: A helyi önkormányzatok jogalkotási hatáskörének terjedelmét az Alkotmány, illetőleg az Ötv. határozza meg. A képviselő-testület rendeletalkotási jogköréről az Alkotmány 44/A. § (1) bekezdésének a) pontja, valamint (2) bekezdése rendelkezik. A 44/A. § (1) bekezdés a) pontja a helyi önkormányzat alapjogai között, a képviselő-testület hatásköreként szabályozza azt, hogy az önkormányzati ügyekben a képviselő-testület önállóan szabályoz és igazgat. A 44/A. § (2) bekezdése pedig úgy rendelkezik, hogy a képviselő-testület feladatkörében rendeletet alkot, amely nem lehet ellentétes magasabb szintű jogszabállyal. Az Ötv. 16. § (1) bekezdése szerint a képviselő-testület a törvény által nem szabályozott helyi társadalmi viszonyok rendezésére, továbbá törvény felhatalmazása alapján, annak végrehajtására alkothat önkormányzati rendeletet.

Source: https://magyarkozlony.hu/hivatalos-lapok/f81c7ea240ca19c9eafeaa9fb6092d63912af8d1/dokumentumok/76830df7f8c20ef2c4cb3bd7e1a6212d597451a2/letoltes